ຂ່າວສານ
ທ່ານປະທານາທິບໍດີ ລັດເຊຍ Vladimir Putin ອວຍພອນປີໃໝ່ ຫວຽດນາມ
ໃນສານຂອງຕົນ, ທ່ານປະທານາທິບໍດີ ລັດເຊຍ Vladimir Putin ໄດ້ເນັ້ນໜັກວ່າ, ໂດຍບໍ່ຫົວຊາຕໍ່ຂໍ້ຈຳກັດຈາກໂລກລະບາດໂຄວິດ - 19, ການພົວພັນຄູ່ຮ່ວມມືຍຸດທະສາດຮອບດ້ານ ສະຫະພັນ ລັດເຊຍ - ຫວຽດນາມ ກຳລັງຢູ່ລະດັບສູງ, ພະຍານຫຼັກຖານແມ່ນການໂອ້ລົມສົນທະນາຂັ້ນສູງ ລັດເຊຍ - ຫວຽດນາມ ໄດ້ດຳເນີນຫວ່າງແລ້ວນີ້ຢູ່ ມົດສະກູ (ໃນການຢ້ຽມຢາມ ສະຫະພັນ ລັດເຊຍ ຢ່າງເປັນທາງການຂອງທ່ານປະທານປະເທດ ຫວຽດນາມ ຫງວຽນຊວັນຟຸກ)
ໃນໂທລະເລກອວຍພອນ, ທ່ານປະທານາທິບໍດີ ລັດເຊຍ Vladimir Putin ໄດ້ເນັ້ນໜັກວ່າ 2 ປະເທດກຳລັງຜັນຂະຫຍາຍບັນດາໂຄງການຮ່ວມທີ່ມີແງ່ຫວັງໃນຫຼາຍຂົງເຂດ ແລະ ສະແດງຄວາມເຊື່ອໝັ້ນວ່າ ບັນດາຄວາມມານະພະຍາຍາມຮ່ວມຂອງ ລັດເຊຍ ແລະ ຫວຽດນາມ ຈະຮັບປະກັນການພັດທະນາຂອງການຮ່ວມມື 2 ຝ່າຍທີ່ມີປະສິດທິຜົນໃນຫຼາຍຂົງເຂດ, ມີລັກສະນະສ້າງສັນໃນບັນດາບັນຫາໃນພາກພື້ນ, ຕອບສະໜອງຜົນປະໂຫຍດ ຂອງປະຊາຊົນ 2 ປະເທດຢ່າງຄົບຖ້ວນ, ເໝາະສົມກັບການປັບປຸງສັນຕິພາບ, ຮັກສາຄວາມໝັ້ນຄົງ ແລະ ສະຖຽນລະພາບຢູ່ພາກພື້ນ ອາຊີ - ປາຊີຟິກ ກວ່າ.
(ແຫຼ່ງຄັດຈາກ VOV)